KOMMISSIONENS BESLUTNING

af 24. februar 2000

om ændring af Rådets beslutning 79/542/EØF samt beslutning 92/260/EØF, 93/195/EØF og 93/197/EØF for så vidt angår dyresundhedsmæssige betingelser for midlertidig indførsel, genindførsel og indførsel i Fællesskabet af registrerede heste fra Republikken Korea

(meddelt under nummer K(2000) 472)

(EØS-relevant tekst)

(2000/209/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 12, 13, 15, 16 og artikel 19, nr. ii), og

ud fra følgende betragtninger:

(1) Ved Rådets beslutning 79/542/EØF(2), senest ændret ved beslutning 2000/2/EF(3), blev der fastsat en liste over tredjelande, hvorfra medlemsstaterne tillader indførsel af kvæg, svin, hovdyr, får og geder samt fersk kød og kødprodukter.

(2) Ved Kommissionens beslutning 92/260/EØF(4) og 93/197/EØF(5), begge senest ændret ved beslutning 1999/613/EF(6), og 93/195/EØF(7), senest ændret ved beslutning 1999/558/EF(8), blev der fastsat dyresundhedsmæssige betingelser og bestemmelser om udstedelse af sundhedscertifikat for henholdsvis midlertidig indførsel, indførsel og genindførsel af registrerede heste.

(3) Efter et EF-veterinærbesøg i Republikken Korea ser det ud til, at veterinærtjenesterne fører tilfredsstillende kontrol med dyresundhedssituationen.

(4) Veterinærmyndighederne i Republikken Korea har skriftligt forpligtet sig til inden 24 timer at underrette Kommissionen og medlemsstaterne pr. telex, telefax eller telegram, hvis forekomst af nogen af de smitsomme sygdomme, der er nævnt i bilag A til direktiv 90/426/EØF, og som er anmeldelsespligtige i dette land, bekræftes, og inden for en rimelig frist, hvis der sker ændringer i importpolitikken med hensyn til hovdyr.

(5) På grundlag af en serologisk undersøgelse, der blev foretaget under forberedelsen af De Olympiske Lege i 1986, og under hensyn til resultaterne af nævnte veterinærbesøg bør landet anses for at være fri for snive og dourine i mindst seks måneder. Der er aldrig forekommet udbrud af afrikansk hestesyge, venezuelansk hesteencephalitis og vesikuløs stomatitis.

(6) Republikken Korea kan ikke anses for at være fri for japansk B-encephalitis, og der vaccineres mod denne sygdom.

(7) Der bør vedtages dyresundhedsmæssige betingelser og bestemmelser om udstedelse af sundhedscertifikat ud fra dyresundhedssituationen i det pågældende tredjeland. Der er her kun tale om registrerede heste.

(8) Af hensyn til klarheden bør ISO-koden anvendes ved ændringer af lister over tredjelande.

(9) Beslutning 79/542/EØF, 92/260/EØF, 93/195/EØF og 93/197/EØF bør ændres i overensstemmelse hermed.

(10) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del 2 i bilaget til beslutning 79/542/EØF indsættes i den særlige kolonne for registrerede heste følgende linje i alfabetisk orden efter ISO-koden: ">TABELPOSITION>"

Artikel 2

I beslutning 92/260/EØF foretages følgende ændringer:

1) Listen over tredjelande i gruppe C i bilag I affattes således:

"Canada (CA), Hongkong (HK), Japan (JP), Republikken Korea (KR), Macao (MO), Malaysia (halvøen) (MY), Singapore (SG), Thailand (TH) og USA (US)".

2) Titlen på sundhedscertifikatet i bilag II C affattes således:

"SUNDHEDSCERTIFIKAT

for midlertidig indførsel af registrerede heste til Fællesskabets område fra Canada, Hongkong, Japan, Republikken Korea, Macao, Malaysia (halvøen), Singapore, Thailand og USA i en periode på under 90 dage".

3) I bilag II C indsættes "Republikken Korea" i kapitel III, litra d), tredje led.

4) I fodnote 6 i bilag II C ændres "Hongkong, Japan, Macao, Malaysia (halvøen), Singapore og Thailand" til "Hongkong, Japan, Republikken Korea, Macao, Malaysia (halvøen), Singapore og Thailand".

5) I bilag II A, B, D og E indsættes "Republikken Korea (KR)" i kapitel III, litra d), tredje led.

Artikel 3

I beslutning 93/195/EØF foretages følgende ændringer:

1) Listen over tredjelande i gruppe C i bilag I affattes således:

"Canada (CA), Hongkong (HK), Japan (JP), Republikken Korea (KR), Macao (MO), Malaysia (halvøen) (MY), Singapore (SG), Thailand (TH) og USA (US)".

2) Listen over tredjelande under gruppe C i titlen på sundhedscertifikatet i bilag II affattes således:

"Canada, Hongkong, Japan, Republikken Korea, Macao, Malaysia (halvøen), Singapore, Thailand og USA".

Artikel 4

I beslutning 93/197/EØF foretages følgende ændringer:

1) Listen over tredjelande i gruppe C i bilag I affattes således:

"Canada (CA), Hongkong (HK), Japan (JP), Republikken Korea (KR), Macao (MO), Malaysia (halvøen) (MY), Singapore (SG), Thailand (TH) og USA (US)".

2) Titlen på sundhedscertifikatet i bilag II C affattes således:

"SUNDHEDSCERTIFIKAT

for indførsel til Fællesskabets område af registrerede heste fra Hongkong, Japan, Republikken Korea, Macao, Malaysia (halvøen), Singapore og Thailand og registrerede hovdyr og hovdyr til opdræt og som brugsdyr fra Canada og Amerikas Forenede Stater".

3) I fodnote 5 i bilag II C ændres "Hongkong, Japan, Macao, Malaysia (halvøen), Singapore og Thailand" til "Hongkong, Japan, Republikken Korea, Macao, Malaysia (halvøen), Singapore og Thailand".

Artikel 5

Denne beslutning er rettet til medlemsstaterne.

Udfærdiget i Bruxelles, den 24. februar 2000.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 42.

(2) EFT L 146 af 14.6.1979, s. 15.

(3) EFT L 1 af 4.1.2000, s. 17.

(4) EFT L 130 af 15.5.1992, s. 67.

(5) EFT L 86 af 6.4.1993, s. 16.

(6) EFT L 243 af 15.9.1999, s. 12.

(7) EFT L 86 af 6.4.1993, s. 1.

(8) EFT L 211 af 11.8.1999, s. 53.